《飞来寺 其一》
明代·陈良珍

建业梁朝古梵宫，沙弥南下访禅宗。中分莲宇三千界，飞度梅禅百二重。

松桧风涛开鹫岭，薜萝烟雨断猿踪。何时纵酒谋良夜，共听禅门月下钟。

作者简介：陈良珍，初名便殿，字在璞。南海人。明世宗嘉靖二十八年（一五四九）举人。官永州丞。著有《在璞文稿》、《在璞诗稿》。清黄登辑《岭南五朝诗选》卷四、清温汝能《粤东诗海》卷二六有传。